Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
5 ก.พ. 2559

รับเหมาฯ เริ่มกลับมา Outperform ตลาด…”ซื้อ” STEC และ “เก็งกำไร” ITD TPIPL
ดัชนี SET อยู่ที่ 1,306.48 จุด +9.37 จุด +0.72% ปริมาณซื้อขาย 18,245 ลบ.
แนวรับ : 1,290    แนวต้าน :   1,308 / 1,320
 
สรุปทิศทางและแนวโน้มตลาด
SET แข็งแกร่ง…ทั้งหุ้นใหญ่ และหุ้น 2nd-Tier หนุนทะลุ 1,300 จุด : SET ปรับสูงขึ้นยืนเหนือ 1,300 จุด แข็งแกร่งกว่าที่เราคาดการณ์ไว้ โดยทั้งหุ้นใหญ่ และหุ้น 2nd-Tier ปรับสูงขึ้นหนุน SET ยืนเหนือ 1,300 จุด วันนี้…แม้หุ้นหลักเป็นหุ้นกลุ่มนำตลาดตลอดช่วงเช้าที่ผ่านมา (แนะนำ “ซื้อ” PTT SCB ที่มี Valuation ถูกใกล้เคียงช่วง 2008 และ ADVANC ที่กำไรออกมาดี ปันผลสูง) แต่ยังมองว่า กลุ่มหุ้น 2nd-Tier จะเป็นกลุ่มที่ Outperform ตลาดช่วงนี้ อย่าง
1) กลุ่มโรงแรม อย่าง MINT CENTEL
 2) กลุ่ม Micro Finance อย่าง MTLS และ SAWAD
 3) กลุ่มรับเหมาฯ อย่าง CK STEC และ
4) กลุ่มโรงพยาบาล (คาดว่าจะค่อยๆ กลับมาดีกว่าตลาด) อย่าง BH CHG
รับเหมาฯ เริ่มกลับมา Outperform ตลาดอีกครั้ง: ราคาหุ้นกลุ่มรับเหมาฯ ปรับลดลงแรงตั้งแต่ปลายปีก่อน และ Underperform SET อยู่ 6-16% ตั้งแต่ต้นปีที่ผ่านมา
ขณะที่การประมูลทั้งโครงสร้างพื้นฐานของรัฐบาล อย่างรถไฟรางคู่ มอเตอร์เวย์ และการขยายสนามบินสุวรรณภูมิ และการประมูลโรงไฟฟ้า 2 โรงขนาด 2600MW ของ EGAT ภายใน ไตรมาส1/58 จะเป็นปัจจัยหนุนการปรับสูงขึ้นของกลุ่มรับเหมาฯ “ซื้อ” STEC (แนวต้าน 23.80 บาท)
ขณะที่ “เก็งกำไร” ITD และ  TPIPL (คาดปริมาณการใช้ปูนเพิ่มขึ้นในช่วงครึ่งปีหลังของปีนี้ หลังเริ่มก่อสร้างโครงการขนาดใหญ่ ขณะที่ในทางเทคนิคลุ้นทะลุแนวต้าน 2.34 บาท จะมีเป้าหมายถัดไปที่ 2.44/2.50 บาท ตามลำดับ)
 
หุ้นที่น่าสนใจทางเทคนิค
NWR “ซื้อ” ราคาหุ้นแกว่งฟื้นตัวยกฐานสูงขึ้น พร้อมปริมาณการซื้อขายเริ่มสูงขึ้นอีกครั้งหลังพักตัว สอดคล้องกับ DI+ ตัด DI- และ ADX ขึ้นวันแรก เป็นจังหวะซื้อเก็งกำไร มีแนวต้านแรกที่ 1.26 บาท และเป้าหมายถัดไปตามกรอบที่ 1.32 บาท
SGP “ซื้อ” ราคาหุ้นแกว่งตัวตามกรอบแนวโน้มขาขึ้นระยะสั้น ทะลุแนวเส้นค่าเฉลี่ย 3 เดือน สอดคล้องกับเส้นค่าเฉลี่ย 7-14-21ทำ Golden Cross สนับสนุน เป็นจังหวะซื้อเก็งกำไร มีแนวต้านแรกที่ 11.00 บาท และเป้าหมายถัดไปที่ 11.50 บาท
TGCI “ซื้อ” ราคาหุ้นแกว่งขึ้นต่อหลังพักตัว พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ และ MACD ที่เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 2.70 บาท และแนวต้านถัดไปที่ 2.84 บาท